एजुकेशन भास्कर को ई-मेल और एसएमएस के जरिए लगातार सवाल मिल रहे हैं। आज पढ़िए मैनेजमेंट से जुड़े पाठकों के सवाल-जवाब..
मैनेजमेंट एजुकेशन से जुड़े सवालों के जवाब
- पीजी डिप्लोमा इन मैनेजमेंट और एमबीए डिग्री में से बेहतर कौन सा है? इनसे प्लेसमेंट पर क्या फर्क पड़ता है?
पीजीडीएम और एमबीए, दोनों का कोर्स कंटेंट समान होता है। मान्यता प्राप्त संस्थाएं एमबीए डिग्री देती हैं और अन्य प्राइवेट कॉलेज पीजीडीएम। डिग्री से कोई फर्क नहीं पड़ता। आजकल आईआईएम में भी पीजीडीएम कोर्स ही है क्योंकि ये ज्यादा इंडस्ट्री ओरिएंटेड होता है। इसलिए पीजीडीएम और एमबीए दोनों ही अच्छे माने जाते हैं।
- इंटरनेशनल बिजनेस स्टडीज़ इन दिनों ज्यादा पसंद की जा रही है। इससे क्या फायदा होगा?
इंटरनेशनल बिजनेस (आईबी) स्टडीज में फॉरेन ट्रेड के बारे में पढ़ाया जाता है। अगर आप एमएनसी में या विदेश की कंपनी में जॉब करें तो आईबी फायदेमंद है। लेकिन आईबी पढ़ने के बाद भारतीय कंपनी में काम करने से थोड़ा नुकसान हो सकता है, क्योंकि आईबी का कोर्स स्ट्रक्चर विदेशी कंपनी को ध्यान में रखकर बनाया जाता है। हालांकि सामान्य एमबीए और आईबी का 80 फीसदी कोर्स समान ही होता है। केजे सोमैया इंस्टीट्यूट ऑफ मैनेजमेंट एंड रिसर्च, मुंबई और आईआईएफटी- दिल्ली आईबी के लिए सर्वश्रेष्ठ कॉलेजों में से एक हैं।
- एमबीए की ब्रांच सिलेक्ट करने के लिए इकोनॉमी की वर्तमान हालत को ध्यान में रखें या आने वाली स्थिति को?
आमतौर पर छात्र या तो दोस्तों के कहने पर या वर्तमान इकोनॉमी को देखते हुए एमबीए ब्रांच का चुनाव करते हैं। लेकिन एमबीए की ब्रांच हमेशा अपनी एकेडमिक स्ट्रेंथ और वीकनेस को ध्यान में रखकर करें। हालांकि मार्केटिंग और फाइनेंस एवरग्रीन ब्रांचेस हैं। हर कंपनी में मार्केटिंग और फाइनेंस के लिए जॉब रहता है।
- मैं बायोलॉजी स्ट्रीम की12वीं की स्टूडेंट हूं। क्या एमबीए के मैथ्स में मुझे परेशानी होगी?
एमबीए के लिए मैथ्स होना जरूरी नहीं है। कैट में भी 10वीं तक का गणित आता है। बायोलॉजी वाले स्टूडेंट्स अगर ग्रेजुएशन किसी ऐसे विषय में करें जिसमें बेसिक मैथ्स हो, तो कैट परीक्षा और एमबीए के दौरान उन्हें आसानी रहेगी। बायो स्टूडेंट्स एमबीए बायोटेक्नोलॉजी, एमबीए हॉस्पिटल मैनेजमेंट भी कर सकते हैं।
नॉलेज
ऐसे बनाए रखें अपनी क्रिएटिविटी
इफेक्टिव मैनेजमेंट प्रैक्टिस और इनोवेशन के लिए इन बातों का रखें ख्याल..
1. सफलता : कुछ ऐसा करने की सोचें जो निश्चित ही बेहद कठिन हो, लेकिन अपने साथियों को भरोसा दिलाएं कि आप इसे सफल बनाएंगे। सफल हो जाए तो साथियों को कहें कि सफलता तो निश्चित ही थी।
2. नई शुरुआत : अपनी पुरानी सफलताओं को भूल जाइए, और फिर उन्हें दोहराइए। दोगुना आनंद आएगा।
3. सुधार : ऐसे तरीके खोजें, जिससे आप उन लोगों को इग्नोर कर सकें जो सिर्फ पैसा कमाने का सोचते हैं और ऐसे लोगों को महत्व दें जो आपकी आलोचना करें, ताकि आप बेहतर
परफॉर्म करें।
4. खुशी : खुश रहने वाले लोगों को खोजें और वे आपस में लड़ें तो लड़ने दें। लेकिन पूरी कोशिश करें कि दोबारा उनमें लड़ाई
न हो।
स्रोत: वियर्ड आइडियाÊा दैट वर्क, रॉबर्ट सटन
रोचक
हमेशा पूर्व की ओर मुंह करके सोते थे डिकन्स
- चाल्र्स डिकन्स हमेशा पूर्व की ओर मुंह कर के सोते थे। उन्हें लगता था इससे उनकी हैंडराइटिंग में सुधार आएगा।
- जिस घर में अमेरिका के तीसरे राष्ट्रपति थॉमस जेफरसन ने डेक्लेरेशन ऑफ इंडिपेंडेंस लिखा, उसकी जगह हैमबर्गर स्टैंड ने ले ली थी।
- अलबर्ट आइंस्टीन को एक बार इजरायल का राष्ट्रपति पद का प्रस्ताव दिया गया था, लेकिन उन्होंने यह कहकर मना कर दिया कि समस्याएं सुलझाने के लिए उनके पास समय नहीं है।
- महारानी एलिजाबेथ-प्रथम ने नियम बनाया था जिसमें अमीरों को छोड़ कर सभी लोगों को रविवार को फ्लैट कैप पहनना जरूरी था।
भास्कर एक्सपर्ट पैनल
जुबीन मल्होत्रा, कॅरिअर काउंसलर, नई दिल्ली
परवीन शेख, कॅरिअर काउंसलर, बेंगलुरू
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva awa_Deva hin_Deva npi_Deva kas_Deva hin_Deva hin_Deva hin_Deva hin_Deva hin_Deva hin_Deva kas_Deva bho_Deva hin_Deva